الصفحه دى يتيمه, حاول تضيفلها لينك فى صفحات تانيه متعلقه بيها. الحفّاضه (انجليزى: diaper او nappy; فرنساوى: Couche culotte) هى هدوم زى السفنجه, بيلبسها الافراد اللى مش بيقدرو يتحكمو فى حركات المثانه (انجليزى: bladder) او الامعاء (انجليزى: intestine), او مش قادرين او مش عايزين يروحو الحمام. لما الحفاضات تتملى و ماينفعش تشيل اى فضلات, لازم يتغيرو; العمليه دى عادة بيعملها شخص تانى زى الاهل او الـ داده. لو الحفاضه ماتغيريتش كفايه بإستمرار, ممكن تجيب طفح جلدى (انجليزى: rash). الحفاضات كانت بتتلبس فى تاريخ البشر, و اتعملت من قماش او مواد بتستعمل مره واحده. الحفاضات القماش كانت معموله من طبقات قماش زى القطن او ميكروفيبر (انجليزى: microfiber) و ممكن تستعمل كزا مره, الحفاضات اللى بتستعمل مره واحده فيها مواد كيماويّه بتمص السوايل و بيترمو بعد الاستعمال. استعمال حفاضات قماش او حفاضات بتستعمل مره واحده هو قرار جدلى, بسبب القضيات اللى بتبتدى من الراحه, الصحه, التمن, و تأثيرهم ع البيئه. دلوقتى, اشهر ماركات الحفاضات اللى بتستعمل مره واحده, Pampers, Luvs, و Huggies هما ماركات معروفه جدا فى الصناعه.